**NAVODILO ZA IZPOLNJEVANJE OBRAZCA PRIGLASITEV UVELJAVLJANJA ODLOGA UGOTAVLJANJA DAVČNE OBVEZNOSTI PRI PODARITVI KAPITALA ZAVEZANČEVEMU ZAKONCU ALI OTROKU**

1. UVOD

Obrazec, s katerim se priglasi uveljavljanje odloga ugotavljanja davčne obveznosti pri podaritvi kapitala, vključno z neodplačno izročitvijo po izročilni pogodbi, zavezančevemu zakoncu ali otroku, mora davčni zavezanec:

* ki podarja nepremičnino, vložiti v 15 dneh od podaritve oziroma odsvojitve nepremičnine, in sicer pri pristojnem finančnem uradu, pri katerem bi moral vložiti [napoved za odmero dohodnine od dobička iz kapitala pri odsvojitvi nepremičnine](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=dohodnina_od_dobicka_iz_kapitala_od_odsvojitve_nepremicnin_kdnep_preb);
* ki podarja vrednostne papirje, deleže v gospodarskih družbah, zadrugah in drugih oblikah organiziranja in investicijske kupone, vložiti najpozneje do 28. februarja tekočega leta za preteklo leto, pri pristojnem finančnem uradu, pri katerem bi moral vložiti [napoved za odmero dohodnine od dobička od odsvojitve vrednostnih papirjev in drugih deležev ter investicijskih kuponov](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=vrednostni_papirji_drugi_delezi_investicijski_kuponi);
* nerezident, ki podari vrednostni papir ali delež v gospodarskih družbah, zadrugah in drugih oblikah organiziranja, vložiti v 15 dneh od podaritve vrednostnega papirja ali deleža oziroma do 28. februarja tekočega leta za podaritev v preteklem letu, kadar napove vse odsvojitve vrednostnih papirjev in deležev v preteklem letu[[1]](#footnote-1).

Kadar davčni zavezanec uveljavlja odlog, se davčna obveznost ne ugotavlja v času, ko davčni zavezanec odsvoji kapital zakoncu ali otroku, temveč se ugotavljanje davčne obveznosti odloži do naslednje obdavčljive odsvojitve podarjenega kapitala, ki jo opravi zakonec ali otrok. Za vrednost in datum pridobitve kapitala (nepremičnine ali vrednostnih papirjev, drugih deležev ter investicijskih kuponov) se v tem primeru šteje datum in vrednost kapitala v času, ko ga je pridobil darovalec.

Pri odsvojitvi kapitala (odsvojitev kapitala po petnajstih letih imetništva), ki je pri darovalcu oproščena plačila dohodnine, lahko odlog uveljavlja obdarjenec, in sicer pri nadaljnji odsvojitvi predmetnega kapitala.

Če davčni zavezanec zamudi rok za vložitev tega obrazca, lahko na podlagi 63. člena [Zakona o davčnem postopku - ZDavP-2 najpozneje](https://pisrs.si/Pis.web/pregledPredpisa?id=ZAKO4703) do vročitve odmerne odločbe oziroma do začetka davčnega inšpekcijskega nadzora oziroma do začetka postopka o prekršku oziroma kazenskega postopka vloži ta obrazec na podlagi samoprijave. Vložitev tega obrazca na podlagi samoprijave ni več mogoča, ko prvič nastopi ena izmed okoliščin iz prejšnjega stavka.

1. VPISOVANJE PODATKOV O DAVČNEM ZAVEZANCU - DAROVALCU

Vpišejo se osnovni identifikacijski podatki davčnega zavezanca, ki podarja kapital (ime in priimek davčnega zavezanca; podatki o prebivališču: naselje, ulica in hišna številka; poštna številka in pošta, država in davčna številka). Davčni zavezanec navede finančni urad, pri katerem bi moral vložiti napoved za odmero dohodnine od dobička iz kapitala.

2. VPISOVANJE PODATKOV POD TOČKO 1 – PODATKI O PREJEMNIKU DARILA

Vpišejo se osnovni identifikacijski podatki prejemnika darila (ime in priimek, podatki o prebivališču: naselje, ulica, hišna številka in pošta; država in davčna številka). Z 'X' se v razpredelnici označi razmerje prejemnika darila do darovalca (torej ali je prejemnik darila darovalčev zakonec/zunajzakonski partner, lasten otrok, posvojenec ali pastorek).

**3. VPISOVANJE PODATKOV POD TOČKO 2 – PODATKI O KAPITALU**

Davčni zavezanec vpiše podatke o vrsti kapitala, ki je predmet uveljavljanja odloga.

Če je vrsta kapitala **a) Nepremičnina,** se izpolnijo naslednji podatki:

* vrsta (vpiše se vrsta nepremičnine v obliki ustrezne številke iz Šifranta 1, ki je del napovedi za odmero dohodnine od dobička iz kapitala pri odsvojitvi nepremičnine);
* naslov in drugi podatki (vpiše se identifikacijska oznaka nepremičnine (če gre za parcelo – šifra katastrske občine in številka parcele; če gre za stavbo oziroma del stavbe – šifra katastrske občine, številka stavbe, številka dela stavbe in naslov);
* nabavna vrednost (v evrih se vpiše znesek nabavne vrednosti nepremičnine v času, ko je darovalec pridobil nepremičnino);
* datum pridobitve (v obliki 'dd.mm.LL.; vpiše se datum sklenitve pogodbe ali drugega pravnega posla oziroma datum pravnomočnosti sodne odločbe ali dokončnosti odločbe upravnega organa, na podlagi katerih je davčni zavezanec pridobil nepremičnino; v drugih primerih pridobitve se za čas pridobitve nepremičnine šteje datum, ki je razviden iz drugih dokazil).

Če je vrsta kapitala **b) Vrednostni papir in delež v gospodarski druži, zadrugi in drugih oblikah organiziranja ter investicijski kupon**, se izpolnijo naslednji podatki:

* vrsta oziroma opis (vpiše se naziv vrednostnega papirja, investicijskega kupona oz. naziv gospodarske družbe, zadruge ter davčno številko gospodarske družbe oz. zadruge, ki se podarja);
* količina (pri vrednostnih paprijih se vpiše količina vrednostnih papirjev, ki se podarja; pri investicijskih kuponih se vpiše število točk investicijskega kupona, ki se podarja; pri podaritvi deleža v gospodarski družbi se vpiše višina deleža glede na osnovni kapital družbe, delež katere se podarja, izražena v odstotkih (%));
* nabavna vrednost (v evrih):
* Pri vrednostnih papirjih se vpiše nabavna vrednost (na enoto) vrednostnega papirja na dan, ko je vrednosti papir pridobil oz. kupil darovalec.
* Pri investicijskih kuponih se vpiše nabavna vrednost (na enoto točke investicijskega kupona) na dan, ko je investicijski kupon pridobil oz. kupil darovalec.
* Pri podaritvi deleža v gospodarski družbi, če je darovalec:
* družbo ustanovil in je način pridobitve *A - vložek kapitala,* se vpiše znesek ustanovitvenega kapitala, ki ga je darovalec vplačal ob ustanovitvi družbe, ki je predmet podaritve;
* pridobil poslovni delež v družbi z nakupom in je način pridobitve *B - nakup*, se vpiše nabavna vrednost – kupnina, ki jo je darovalec plačal ob pridobitvi oz. nakupu in je razvidna iz pogodbe o pridobitvi poslovnega deleža v obliki notarskega zapisa;
* v času imetništva poslovnega deleža v družbi pridobil nov poslovni delež iz naslova *Povečanja kapitala družbe z lastnimi sredstvi (način pridobitve C),* se vpiše znesek, ki ga je Darovalec naknadno vplačal v družbo (in je razviden iz notarske listine – Sklep o povečanju osnovnega kapitala z lastnimi sredstvi družbenika) ali/in iz naslova *Povečanja kapitala družbe iz sredstev družbe (način pridobitve D)* – se vpiše znesek, ki ga sorazmerno svojemu poslovnemu deležu darovalec prejel ob povečanju kaptiala iz sredstev družbe in je razviden iz družbene pogodbe ali druge notarske listine, ki jo sprejme družba *(n.p. Sklep o povečanju osnovnega kapitala družbe iz sredstve družbe v obliki notarskega zapisa)*;
* prejel poslovni delež v družbi na podlagi dedovanja *(način pridobitve – F)* ali darila *(način pridobitve - G)*, se v primeru, da mu je bil odmerje davek na dediščine in darila, vpiše vrednost, od katere je bil darovalcu odmerjen davek na dediščine in darila, če davek ni bil odmerjen, pa primerljiva tržna cena kapitala v času pridobitve, ki jo zavezanec dokazuje z ustreznimi dokazili;
* prejel poslovni delež v družbi zaradi zamenjave kapitala ob statustnih spremembahdružbe *(način pridobitve E)*, se vpiše vrednost zamenjanega kapitala, ki je razvidna iz *Priglasitve zamenjave kapitalskih deležev*, ki ga je družba, v skladu s 47. členom [Zakon o davku od dohodkov pravnih oseb - ZDDPO-2](https://pisrs.si/Pis.web/pregledPredpisa?id=ZAKO4687) priglasla pristojnemu davčnemu organu.
* datum pridobitve (v obliki 'dd.mm.LL'; vpiše se datum, ko je darovalec pridobil oz. kupil vrednostni papir/investicijski kupon/delež v gospodarski družbi, zadrugi ali drugih oblikah organiziranja, ki ga podarja).

Davčni zavezanec vlogi za priglasitev uveljavljanja odloga priloži dokazila, ki so podlaga za odobritev odloga ugotavljanja davčne obveznosti pri podaritvi kapitala (darilna pogodba, izročilna pogodba, dokazila o datumu pridobitve in nabavni vrednosti kapitala, ko ga je pridobil darovalec, dokazilo o statusu prejemnika darila, ipd.) ter navede morebitne opombe.

Izpolni se datum vloge in doda lastnoročni podpis davčnega zavezanca, ki uveljavlja odlog.

*Dodatne informacije so na voljo na spletni strani Finančne Uprave RS ali na telefonski številki klicnega centra za davke fizičnih oseb: 08 200 1001.*

1. Pripominjamo, da davčni zavezanec, nerezident, uveljavlja odlog ugotavljanja davčne obveznosti le v primeru, če je vrednostni papir ali lastniški delež, ki ga nerezident odsvaja, del pretežnega lastniškega deleža. Pretežni lastniški delež je vsak lastniški delež, na podlagi katerega zavezanec ima ali je imel v kateremkoli času v preteklih petih letih pred odsvojitvijo deleža, neposredno ali posredno preko povezanih oseb, vsaj 10% delež glasovalnih pravic ali vsaj 10% delež v kapitalu oziroma v posameznem razredu delnic določene pravne osebe. [↑](#footnote-ref-1)